***עלון שבועי 'מידי שבת'***

***יו"ל ע"י מוסדות 'מאורות נתן' בנתיבות***

***מיסודו ולע"נ של מו"ר ועט"ר הגה"צ הרב נתן בוקובזה זצוק"ל וזיע"א***

**פרשת תצוה**

**העלון השבוע מוקדש לרפואת האשה היקרה מרת פזית בת תמר תחי' בתושח"י**

**"ויקחו אליך שמן זית זך להעלות נר התמיד" (פרק כז פס' כ)**

כאשר התורה מצווה על הדלקת המנורה בבית המקדש, היא מפרטת בזה שני שלבים: תחילה הבאת השמן אל משה "ויקחו אליך שמן זית זך", ובשלב שני הכנת הנרות על ידי אהרון. ונשאלת השאלה, לשם מה בכלל היה צורך להביא תחילה את השמן אל משה, בשעה שאהרון הוא המדליק ?

כמן כן מה טעם השינוי בין הפסוק הראשון לשני מבחינת זמן בעירת הנרות. בפנייה אל משה נאמר: "נר התמיד" בעירה תמידית, אך לגבי אהרון כתוב רק "מערב עד בוקר" ?

את 'אש' התורה מדליקים ע"י תורה ומצוות, עבודת ה' מתחלקת לשני סוגים: א. לימוד התורה. ב. עבודת התפילה. כשם שבהדלקת נר יש שתי אפשריות - נר התמיד, שדולק כל הזמן ללא שינויים, ונר שעוצמת האור שבו משתנה "מערב עד בוקר", ממעט אור להרבה אור. כך בעבודת ה' יש 'אש' קבועה ובלתי משתנה (התורה), ויש אש שיש בה שינוים (תפילה ומצוות), וזה ההבדל בין משה ואהרון, מהותו של משה היא התורה, שגם נקראת על שמו (תורת משה), לכן, הובא גם אליו השמם, ולכך נאמר בו "נר תמיד", לעומתו אהרון מייצג את עבודת הקורבנות בבית המקדש, שזה כנגד התפילה, לכן, נאמר בו רק "מערב עד בוקר".  **. . ('שולחן השבת', שיחות מאוצרו של האדמו"ר מליואויטש זצוק"ל)**

***לאור הפרשה:***

**"משפט בני ישראל" (כח ל)**

**'אבי הישיבות' מרן הגר״ח וואלוזינר זצוק"ל (ז' סיון התק"ט - יד' סיון תקפ"א) היה עילוי עצום, כבר בגיל 12 לא נמצא עבורו מלמד בעירו, הוא יצא מהעיר לעיר מינסק ולמד אצל בעל 'השאגת אריה' זצוק"ל, בגיל 19 פגש בגר"א מוילנא זי"ע ומאז הפך לתלמידו המובהק.**

**בילדותו בא ידיד המשפחה, רוזן גוי, ושאל לאביו ר' יצחק את השאלה הבאה: אביו שמת זה עתה, הותיר 17 סוסים לו ולשני אחיו, לו הוריש בצוואתו חצי מהם, לאח השני שליש, ולאח השלישי תשיעית מהם, והם אינם יודעים איך שייך לחלק בצורה כזו...**

**להפתעת האב והרוזן ביקש חיים הקטן לפתור את הבעיה וכך אמר:**

**"אבקשך אדוני הרוזן שתיתן לי סוס אחד מכירכרתך שבחוץ במתנה, כעת יש לנו 18 סוסים, אם כן קח לעצמך תשע מהם שהם חצי, אחיך השני יקח ששה שהם שליש, והאח השלישי יקח שתי סוסים שהם תשיעית, וכמובן הסוס הנותר הוא זה שנתת לי זה עתה, ועכשיו קחהו בחזרה"...**

**"בידיים ריקות"...**

חסיד אחד נחלה ובא אצל רבו הצדיק הקדוש מנשכיז זי"ע, לשאול בעצתו לאיזה רופא לפנות, אמר לו הצדיק: "סע אל הפרופסור מאניפולי", ציית החסיד, נסע לשם והחל לחפש את מקום מגוריו של הפרופסור, אמרו לו: "לא היה פרופסור באניפולי מעולם", אמר להם: "שמא רופא מומחה" ? אמרו לו: "לא היה כאן רופא" ! "אולי חובש" שאל החסיד, ונענה: "לא היה פה חובש", "ומה אתם עושים כשיש אצלכם חולה חלילה" ? שאל, אמרו לו: "אנו סומכים על הקב"ה בלבד, הוא רופאי חולי ישראל".

חזר החסיד במפח נפש אל הצדיק ואמר לו: "הייתי באניפולי, ואין שם לא פרופסור, ולא רופא, ולא חובש". שאל הצדיק: "ומה עושים שם כשיש אצלם חולה" ? "העלובים הללו" ענה החסיד "באין ברירה הם סומכים רק על ריבונו של עולם".

גער בו הצדיק: "הלא ל'פרופסור' הזה שלחתיך, ואתה חזרת בידיים ריקות" ?!?...

**(סיפורי צדיקים)**

**רבינו תם**

**יציאת השבת**

**כניסת השבת**

**18:37**

**17:57 / 17:59 / 17:57 / 18:00**

**16:43 / 16:57 / 16:47 / 17:01**

**שבת שלום ומבורך !**

**---**

***לתגובות או לקבלת עלון מעוצב במיילmidey.shabat@gmail.com***

**מען לתרומות:**

**בן גוריון 6 נתיבות, ת.ד. 190**

**טל' - 089943332 / פקס - 089948013**

**לתגובות או לקבלת העלון במייל - midey.shabat@gmail.com‏ / / לרכישת הספר 'עמוד החסד' על חיי רבינו זי"ע – 0548455275**

סיפורים בנושא לבין הזמנים

***סיפור מהספר 'עמוד החסד' שפורסם השבוע ב'בשבע' (מימין), ומכתב אותנטי משנת התשס"ג שנאסף כחלק מהחומר לכרך ב' שעתיד לצאת בע"ה:***

**דבר תורה שבועי מבנו של מו"ר זצוק"ל:**

**ימי השובבי"ם (ג, התיקון)**

העולמות באופן קדוש מאוד מאוד, ואין לשער גודל רוממות קדושת זה האדם הכובש תאוותו בזמן תוקפו, והוא אז בבחינת יוסף הצדיק, והכלל, אדם שיש לו מלחמת היצר ופעמים מנצח ופעמים נכשל רח״ל, **הרי כמו שהחטא נורא ואיום, לעומתו** **ע״י שמנצח הרבה פעמים זכותו הוא נורא ואיום מאוד,** ויזכה עי״ז לתקן בחייו את שפגם ולהחזיר לקדושהכל הניצוצות שנעשקוע״י עוונותיו".

**מעלת המתגבר:** "בשעת תוקף התאוה גדול הזכות הנורא נוראות אשר אפשר להשיג ע״י התגברות התאוה הזאת, שבזמן שהאדם הוא בתוקף תאותו ומתגבר עליו לפי שהתורה אוסרתו, אז ממשיך עליו אור קדושה נורא ואיום שאין לשער, **והוא במדרגת יוסף הצדיק** שקידש שם שמים בסתר", ועל ידו ״מתקדש מאוד שם שמים **והוא עבודה קדושה לשמה ממש** כי אין אדם יודע מזה, **וזוכין עי״ז לסייעתא דשמייא נפלאה בכל הענינים, בהצלחת התורה, בתיקון כל המידות, ובעניני עוה״ז** (רק סבלנות), וזכותו עצום ונורא וגם בעוה״ז יראה נועם ברוב הימים, ובאמת מי שהרבה פעמים מתגבר על יצרו, שאף שכל פעם נכשל מ״מ בטוח שסופו יתקן הכל בתשובה, בזכות אותן פעמים שהתגבר מאוד על יצרו"

**העצה להינצל מהחטא מלכתחילה היא היסח הדעת ושלא להרהר בדבר, אך כיון שהאדם משתוקק ולא יתכן כמעט שיצליח להימנע, לכן ישקע עצמו בתורה בהתעמקות וזו סגולה טבעית ורוחנית ״כי אור תורה משמרתו״ וינצל.**

ועדיין ״בזמן התגברות יצרו כמעט והכל נשכח ממנו, ונעשה איש מגושם אשר לא ירגיש על ענינים רוחניים״, ולכן העצה להינצל כשיש יצר הרע היא "**יראת שמים חזקה** המצילה מכל מעשה ומכל גרם מעשה לעבירה, ביודעו כי כל חיי העולם הזה אינם אלא פרוזדור לחיי עולם הבא הנמשך נצח, רבוא רבבות שנים בלא גבול, וגם כי איך יהין לפגום נשמתו החצובה מכסא הכבוד ולעורר פגם ח״ו בכל העולמות ובכבוד הבורא ב״ה יוצרו ומחוללו, כי האדם הוא סולם מוצב ארצה וראשו מגיע השמימה, והוא ענין גלות השכינה, וכשקבוע בליבו שענוש יענש ויהיה לו צרות גדולות ונוראות מחמת העוון אם בעולם הזה, אם בעולם הבא, אם בגילגול שני, מ״מ הוא עצמו מקבל עונש רע ומר על כל דבר פשע, ידיעה זו בכוחה לעצור גם בהתגברות התאווה, דגם איש פשוט מאוד מפחד מצרות נוראות ומכאובים רבים", וכן "ידוע מספרים הקדושים דבשעת התגברות היצר מאבד האדם את היראת שמים ונשאר רק רושם של יראת שמים, ולכן **בשעה שרואה שיצרו מתגבר ילך מיד לבין אנשים אשר בנוכחותם לא יעיז לחטוא**".

**אחרית דבר "עיקר עבודת הבורא יתברך הוא בזמן הנפילה,** ואמרו חז״ל יפה אחד בצער ממאה שלא בצער״, **נקודה נוספת לחיזוק האדם היא ש״כל ההנאות שהאדם נמנע מהם מפני כבוד שמים משתלם לו ממקום אחר בהיתר במשך הזמן״** (וזה כדברי הגמרא (מנחות מד.)  - במעשה הזונה והחסיד ש״מצעות שהציעה לו באיסור הציעה לו בהיתר, זה מתן שכרו בעוה״ז ולעוה״ב איני יודע כמה״).

גם **המשגיח הגר״ש וולבא זלה"ה** (איגרות וכתבים כא וכד), **בגלל שיודע את מצב דורינו, ומכיר חששות האדם ממה שכתוב וכו׳ מדגיש וחוזר בחריפות שלימוד התורה בלבד התיקון בדורינו,** ונצטט מלשונו: ״עיין באורחות חיים (הנ״ל) ובדברים שתמצא שם ינהיגו אותך - רק ללמוד בשמחה, העיצה היחידה לחטא זה היא לעסוק בתורה ולהתרגל לחשוב בלימוד עד כמה שאפשר (ועדיין להיות מעורב בחברה), ורק חזק בלימוד תורה עד חידוש. **תשכח (!) מכל מה שראית בספרים על העונשים וקושי התשובה וכו׳, לא לשים לב לכשלונות**, יודע אני שהדרך שביארתי לך היא לגמרי אחרת מכל מה שראית אבל יש על דרך זאת הסכמה ממרן החזון איש זי״ע, וכדאי הוא לסמוך עליו, ויתכן שאילו היית מתרגל לעשות כך שהיית כבר נגמל מזה, המחשבה התמידית על זה, והפחד מכישלון חדש, הם שמגבירים את המתח ומביאים לידי כישלון חדש, **הפסק לחפש בספרים מה שמדברים על אותו חטא, ומה שכבר רשמת לך תגנוז (!) היצר המביא לחטא זה הוא כה ערום, שכל מחשבה על החטא אפילו של חרטה ותשובה עלולה לגרות שוב את היצר לעבוד, אי לזאת צריך לשכוח מהחטא, וזאת ע״י שתשקיע עצמך בלימוד ותשתדל לחדש, ודווקא בשמחה, וגם תנסה להיות בעל חסד...** ואם חלילה נכשלת אל תחשוב על זה ואל תשים לב, תדחה כל מחשבה על זה ובפרט היזהר מהיאוש, רק זה רוצה היצר להפיל את האדם ליאוש, וזאת אל תיתן לו, תלמד הלאה ובשמחה כאילו לא קרה כלום״. לפי דברי רבותינו אפשר לרמוז במליצה שהתיקון לימי ׳שובבים׳ הוא ׳תת׳ דהיינו תלמוד תורה שהוא התיקון העיקרי המיועד לדורינו...

**עצם העיסוק בדבר והרצון להתחזק בו, הם הם התחלת התשובה והתיקון, ויהי רצון שהשי"ת יראה את חפצינו האמיתי לעשות רצונו ולקיים מצוותיו והבא להיטהר מסייעים אותו, ונתקן את דרכינו לפניו בכדי לקבל בקרוב גואל צדק בטהרה ובקדושה, אמכי"ר.**

כעת במאמר המסיים נביא את התיקון המכריע ביותר שגם נפסק להלכה - **לימוד התורה**, וכמו שרבינו צדוק הכהן מלובלין זי"ע כותב בעצמו שתורה שבכתב ושבע״פ הם עיקר התיקון, וגם האגלי טל בהקדמתו לאחר שמבאר את כוונת הזוהר שגם לשיטתו יש תשובה לדבר בתיקון במח כנ"ל, כותב שהתיקון הוא לימוד תורה ועיון הלכה, וכ״ש כשעמל התורה מביא את האדם לחדש חידושים שלו שזה מתקן.

וזה לשון **האורחות חיים להגר״ח מוואלוז׳ין** (אות קלג, על מי שנכשל כמעט בפשע) ״**כשעוסק בתורה אין צריך לדאוג כלל**, וכזה שאל מרבו הגר״א ז״ל והראה לו מאמר בתיקונים ובספרי מוסר המחמירים מאוד בעניין הזה שצריך לסבול יסורים קשים ומרורים כמוות ואין תקנה כי אם במיתה ממש... אבל בסוף המאמר נמצא דבר טוב שכתב: אבל אוריתא ״אורך ימים בימינה״ - פירוש שמצלת מן המיתה, ״ובשמאלה עושר וכבוד״ - שמצלת מן יסורים קשים כמיתה, והספרי מוסר לא הביאו זאת״ !

וכך פסק **רבינו המשנ״ב** (סי׳ תרט״ו אמצע ס״ק ג) - ״איתא בספרים שעיקר תיקון למי שנכשל ח״ו בזה, שיתחזק מכאן ולהבא בימי חייו בלימוד התורה וזכות התורה תגן עליו, וכדאיתא בתנחומא אם חטא אדם ונתחייב מיתה לשמים, מה יעשה ויחיה ? אם למוד לשנות פרק אחד ישנה שני פרקים, ואם למוד לשנות דף אחד ישנה שני דפים... ועיקר לימוד התורה יהיה ע״מ לקיים, דהלומד ואינו מקיים נח לו שלא נברא כמו שאמרו חז״ל, וגם לא יהיה בכוחה להגן עליו ח״ו״, ובביאור הלכה - התורה מטהרת כמעיין, ומביא את הזוהר שאדם נטהר רק מהתורה שלא מקבלת טומאה ובה הרפואה.

**״ואם אינו יודע ללמוד", מה יעשה אדם זה** ? כותב המשנ״ב - "**יתעסק עכ״פ במידת הצדקה והחסד ויחיה**״, ובביאור הלכה מדגיש שגם האדם שכן לומד ודאי שאין זה תורה לבד, כי על זה אמרו חז״ל שאף תורה אין לו, אלא **תורה תהיה העיקר למי שמבין אך צריך לעסוק בחסד**, והמרחם על הבריות מרחמים עליו מן השמים ויכופרו עוונותיו ״להוסיף לו חיים״.

**ונצטט מתוך לשונו הזהב של רבינו יעקב ישראל קנייבסקי זצוק"ל** (קריינא דאיגרתא, איגרות הקדושה ח״א), **והדברים הברורים שנכתבו ע"י קדוש כמותו ודאי יחזקו כל לב אטום לתשובה, ולב כאוב ירפאו:** **״עיקר העיקרים ועיקר התיקון לחטא זה הוא לעסוק בתורה ובפרט ביגיעת התורה והעיון,** לעסוק בתורה למרות שיהיה קשה מאוד, שלומד גם כשאין לו תענוג מהלימוד, רק משום שכן ציוה השי״ת, כגון שחוזר הסוגייא הרבה או שמייגע מוחו להבין היטב כל פרטים ופרטי פרטים מהסוגיא, אם רק תתמיד בלימוד תורה בעיון כפי יכולתך (בחברותא) בלא ביטול זמן לבטלה, הנה במשך הזמן תראה איך משתכח יצרך, הולך ודועך, הכלל מי שמייגע בתורה לשם שמים ודאי שיזכה לתקן אשר קילקל, וזה מבואר בזוה״ק וכ״כ בשאילתות בשם הגר״ח ז״ל מוואלוז׳ין".

**"אל תאמר הן אני מטומטם** והתורה לא תדבק בגוף מגושם כמוני, חלילה וחלילה לומר כן ! (ויעויין בגמרא (ברכות כב.) ״פתח פיך ויאירו דבריך כי אין דברי תורה מקבלין טומאה״), כל מילה, כל סברא של התורה הוא קודש הקודשים, הוא דעת ורצון השי״ת, וכשהוא נחקק במח האדם, מתקדש האדם בקדושת התורה לאין שיעור, גופו וראשו נעשה כקדושת ס״ת וקדושת התורה תצילו סוף סוף מעבירה, ומהרהורי עבירה בעזרת ה' יתברך״.

**יתחבר לחברים טובים בכדי להתעלות, לא יחשוב על העבר עד אחר חתונתו, וימשיך הלאה בתפילה (כגון לפני סוף תפילת שמונה עשרה):** ״תפילה מועלת הרבה כשהוא בלב שלם, אך אל תקווה שביום יומיים תינצל מחטא המושרש, אבל בהמשך הזמן, יתפלל להשי״ת תמיד אפילו מאה פעמים ביום תפילה קצרה להינצל מאותו עוון ומהרהור, כי אע״פ שידמה לו שכבר התפלל פעמים אין ספור ולא פעל, אל יתיאש כלל, כי ידע נאמנה שסוף סוף תפילתו לא תחזור ריקם וימים יגידו, ואמרו חז״ל יש תפילה שמועלת לאלתר ויש לאחר שנה".

**"בכל פעם שעומד בנסיון מקל עי״ז את הנסיון על להבא, ובמשך הזמן כמעט שלא ירגיש שום נסיון מול זה והוא בדוק ומנוסה", ואין לאדם מה להתייאש:** "הספרים הקדושים מתוך כוונה לעצור בעד החוטא כתבו בביאור עצום איך שע״י חטא זה (האדם חוטא והורס), וקיצרו לבאר צד השני דהיינו אע״פ שכמה פעמים נכשל רח״ל, מ״מ אם לעומת זה הרבה פעמים מנצח ומתגבר על התאווה, אז באותו פעם שמתגבר על התאווה הבוערת בו באופן נורא הרי הוא ממשיך אור הקדושה על עצמו ועל